ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII ທີ່ດຳເນີນມາແຕ່ວັນທີ 16 ຕຸລາ ໄດ້ອັດລົງດ້ວຍຜົນສຳເລັດຢ່າງຈົບງາມ ໃນວັນທີ 17 ພະຈິກນີ້ ພາຍໃຕ້ການເປັນປະທານຂອງທ່ານ ນາງ ປານີ ຢາທໍ່ຕູູ້ ປະທານ ສະພາແຫ່ງຊາດ, ໂດຍການໃຫ້ກຽດເຂົ້າຮ່ວມຂອງທ່ານ ບຸນຍັງ ວໍລະຈິດ ເລຂາທິການໃຫຍ່ ປະທານປະເທດ, ມີການນຳພັກ - ລັດ, ສະມາຊິກສະພາແຫ່ງຊາດ, ແຂກຖືກເຊີນ ແລະ ພາກສ່ວນກ່ຽວຂ້ອງເຂົ້າຮ່ວມ. ທ່ານ ນາງ ປານີ ຢາທໍ່ຕູ້ ກ່າວບາງຕອນວ່າ: ກອງປະຊຸມໄດ້ພິຈາລະນາ ແລະ ຮັບຮອງເອົາແຜນພັດທະນາເສດຖະກິດ - ສັງຄົມ, ແຜນເງິນຕາ, ແຜນງົບປະມານແຫ່ງລັດ ປີ 2018 ໂດຍມີການຈັດແບ່ງງົບປະມານ ລະຫວ່າງ ຂັ້ນສູນ ກາງ ແລະ ຂັ້ນທ້ອງຖິ່ນ ເພື່ອແນໃສ່ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ກ່ຽວກັບການແບ່ງຂັ້ນຄຸ້ມຄອງທາງດ້ານງົບປະມານ ລະຫວ່າງ ສູນກາງ ແລະ ທ້ອງຖິ່ນ ໃຫ້ເປັນຮູບປະທຳ ແລະ ກຳນົດຄວາມຮັບຜິດຊອບໃນ ການຄຸ້ມຄອງ, ການຈັດເກັບລາຍຮັບ ແລະ ຄຸ້ມຄອງລາຍຈ່າຍ ໃນແຕ່ລະຂັ້ນໃຫ້ຈະແຈ້ງຂຶ້ນ. ກອງປະຊຸມສະແດງຄວາມຍ້ອງຍໍຊົມເຊີຍ ມາຍັງອົງການກວດສອບແຫ່ງລັດ ທີ່ໄດ້ເອົາໃຈໃສ່ຈັດຕັ້ງປະຕິບັດພາລະບົດບາດຂອງຕົນດ້ວຍຄວາມຮັບຜິດຊອບສູງ ສາມາດສະໜອງຂໍ້ມູນທີ່ສຳຄັນໃຫ້ແກ່ສະພາແຫ່ງຊາດເພື່ອເປັນບ່ອນອີງໃນການພິຈາ ລະນາຕົກລົງບັນຫາສຳຄັນພື້ນ ຖານຂອງຊາດ, ພ້ອມທັງຈຳກັດ ການລະເມີດກົດໝາຍ, ວິໄນ ແຜນການ-ການເງິນລົງເທື່ອ ລະກ້າວ. ກອງປະຊຸມມອບໃຫ້ ອົງການກວດສອບແຫ່ງລັດຄົ້ນ ຄວ້າ ແລະ ກຳນົດເປົ້າໝາຍ, ແຜນການກວດສອບໃນປີຕໍ່ ໄປໃຫ້ມີຄວາມສອດຄ່ອງກັບ ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງ ລັດໃນແຕ່ລະປີຢ່າງມີຈຸດສຸມ, ແທດເໝາະ ແລະ ສົມຄູ່ກັບ ຄວາມສາມາດຕົວຈິງຂອງພະ ນັກງານກວດສອບທີ່ມີ ເພື່ອຮັບ ປະກັນຄຸນນະພາບການກວດ ສອບ, ເອົາໃຈໃສ່ຊີ້ນຳອົງການ ກວດສອບຂັ້ນສູນກາງ ແລະ ປະຈຳພາກດຳເນີນການກວດ ກາຄືນກ່ຽວກັບການຈັດຕັ້ງ ປະຕິບັດຄຳແນະນຳ ແລະ ຄຳ ສະເໜີ ແກ້ໄຂຜົນການກວດ ສອບ ເພື່ອສະຫຼຸຸບຕີລາຄາ ແລະ ຖອດຖອນບົດຮຽນໃນການ ກວດສອບໃຫ້ມີປະສິດທິຜົນ. ກອງປະຊຸມສະແດງຄວາມ ຊົມເຊີຍອົງການກວດກາລັດ ຖະບານທີ່ໄດ້ມີຄວາມພະຍາ ຍາມແກ້ໄຂຜົນການກວດ ສອບຕາມຄຳແນະນຳຂອງອົງ ການກວດສອບແຫ່ງລັດ ແລະ ຕາມມະຕິກອງປະຊຸມສະພາ ແຫ່ງຊາດ ກອງປະຊຸມມອບໃຫ້ ອົງການກວດກາລັດຖະບານ ສືບຕໍ່ ປະສານສົມທົບກັບອົງ ການກວດສອບແຫ່ງລັດ ແລະ ພາກສ່ວນທີ່ກ່ຽວຂ້ອງແກ້ໄຂ ຜົນການກວດສອບ ໃຫ້ບັນລຸ ຕາມແຜນທີ່ວາງໄວ້ ເປັນຕົ້ນ ແມ່ນ: ດຳເນີນການແກ້ໄຂຂໍ້ ຄົງຄ້າງໃນການຄຸ້ມຄອງ ແລະ ນຳໃຊ້ງົບປະມານຢູ່ໃນບັນດາ ຫົວໜ່ວຍງົບປະມານທີ່ຖືກ ກວດສອບ ແລະ ສືບຕໍ່ກວດກາ ບັນດາເປົ້າໝາຍທີ່ຍັງເຫຼືອ ຕາມມະຕິກອງປະຊຸມສະພາ ແຫ່ງຊາດ, ຄົ້ນຄວ້ານິຕິກຳ ແລະ ສ້າງກົນໄກການປະສານ ງານລະຫວ່າງອົງການກວດກາ ລັດຖະບານ, ອົງການກວດສອບ ແຫ່ງລັດ, ຂະແໜງການສູນກາງ ແລະ ທ້ອງຖິ່ນໃຫ້ມີຄວາມເປັນ ເອກະພາບ ໃນການແກ້ໄຂຜົນ ຂອງການກວດກາ ໃຫ້ມີຄວາມ ເຂັ້ມງວດຕາມກົດໝາຍ. ກອງປະຊຸມສະແດງຄວາມ ຊົມເຊີຍ ແລະ ຕີລາຄາສູງຕໍ່ ສານປະຊາຊົນສູງສຸດ, ອົງການ ໄອຍະການປະຊາຊົນສູງສຸດ ແລະ ກະຊວງຍຸຕິທຳ ທີ່ໄດ້ຕັ້ງ ໜ້າຈັດຕັ້ງປະຕິບັດວຽກງານ ຕາມພາລະບົດບາດຂອງຕົນ ທີ່ກົດໝາຍກຳນົດໄວ້ ຊຶ່ງໄດ້ ປະກອບສ່ວນເຮັດໃຫ້ສັງຄົມ ມີຄວາມສະຫງົບ ແລະ ມີຄວາມ ຍຸຕິທຳ ກອງປະຊຸມມອບໃຫ້ ທັງສາມອົງການດັ່ງກ່າວ ສືບຕໍ່ ເອົາໃຈໃສ່ປັບປຸງກົງຈັກການ ຈັດຕັ້ງຂອງຕົນໃຫ້ເປັນລະບົບ ຄົບຊຸດດ້ວຍຈິດໃຈບຸກທະລຸ, ເພີ່ມທະວີວຽກງານສຶກສາອົບ ຮົມການເມືອງແນວຄິດ, ທັດ ສະນະຫຼັກໝັ້ນໃຫ້ແກ່ພະນັກ ງານ ໃຫ້ມີຄວາມໜັກແໜ້ນທາງ ດ້ານຄຸນທາດ-ການເມືອງ, ມີ ຈັນຍາບັນ ແລະ ຈັນຍາທຳ. ກອງປະຊຸມສະແດງຄວາມ ເຫັນດີເປັນເອກະພາບຕໍ່ບົດ ລາຍງານກ່ຽວກັບການຈັດຕັ້ງ ປະຕິບັດວຽກງານປີ 2017 ແລະ ທິດທາງຄາດໝາຍປີ 2018 ຂອງສະພາແຫ່ງຊາດ ພາຍຫຼັງທີ່ປິດກອງປະຊຸມທ່ານ ນາງ ສວນສະຫວັນ ວິຍະເກດ ຄະນະປະຈຳສະພາແຫ່ງຊາດ, ເລຂາທິການສະພາແຫ່ງຊາດ ໄດ້ຖະແຫຼງຜົນສຳເລັດຕໍ່ສື່ ມວນຊົນວ່າ: ກອງປະຊຸມໄດ້ພິ ຈາລະນາຮັບຮອງເອົາບົດລາຍ ງານກ່ຽວກັບການຈັດຕັ້ງປະຕິ ບັດແຜນພັດທະນາເສດຖະກິດ -ສັງຄົມ, ແຜນງົບປະມານແຫ່ງ ລັດ, ແຜນເງິນຕາ 6 ເດືອນຕົ້ນ ປີ, ຄາດຄະເນໝົດປີ 2017 ແລະ ແຜນການ 2018, ພ້ອມ ນັ້ນ ຍັງໄດ້ພິຈາລະນາຮັບຮອງ ເອົາບົດລາຍງານຂອງລັດຖະ ບານກ່ຽວກັບການຈັດຕັ້ງປະຕິ ບັດວຽກງານທ່ອງທ່ຽວໃນຊຸມ ປີຜ່ານມາ ແລະ ທີດທາງແຜນ ການ ປີ 2018, ພິຈາລະນາຮັບ ຮອງເອົາບົດລາຍງານກ່ຽວກັບ ຜົນການກວດສອບບົດສະຫຼຸຸບ ຂາດຕົວການຈັດຕັ້ງປະຕິບັດ ແຜນງົບປະມານແຫ່ງລັດ ສົກ ປີ 2015-2016, ບົດສະຫຼຸຸບ ການເຄື່ອນໄຫວວຽກງານ ປະ ຈຳປີ 2017 ແລະ ທິດທາງການ ເຄື່ອນໄຫວ ປີ 2018 ຂອງອົງ ການກວດສອບແຫ່ງລັດ, ບົດ ລາຍງານຂອງອົງການກວດກາ ລັດຖະບານກ່ຽວກັບ ການກວດ ກາຕາມຜົນການກວດສອບ ບົດສະຫຼຸຸບຂາດຕົວ ສົກປີ 2013 - 2014 ແລະ ສົກປີ 2014 - 2015, ຮັບຮອງເອົາບົດ ລາຍງານການເຄື່ອນໄຫວວຽກ ງານ ປະຈຳປີ 2017 ແລະ ທິດ ທາງແຜນການປະຈຳປີ 2018 ຂອງອົງການໄອຍະການ, ສານ ປະຊາຊົນສູງສຸດ ແລະ ບົດ ລາຍງານຂອງກະຊວງຍຸຕິທຳ ກ່ຽວກັບການຈັດຕັ້ງປະຕິບັດ ຄຳຕັດສິນຂອງສານ, ຮັບຮອງ ເອົາບົດລາຍງານການຈັດຕັ້ງ ປະຕິບັດແຜນການ ປະຈຳປີ 2017 ແລະ ທິດທາງແຜນການ ປະຈຳປີ 2018 ຂອງສະພາ ແຫ່ງຊາດ ໂດຍຮັບຮອງເອົາ ເນື້ອໃນການຕິດຕາມກວດກາ ປະຈຳປີ 2018 ຂອງສະພາ ແຫ່ງຊາດ. ພ້ອມກັນນີ້, ກອງປະຊຸມ ຍັງໄດ້ຮັບຮອງເອົາການສ້າງ ແລະ ປັບປຸງກົດໝາຍຈຳນວນ 16 ສະບັບ, ໃນນັ້ນກົດໝາຍ ສ້າງໃໝ່ ຈຳນວນ 8 ສະບັບຄື: ກົດໝາຍວ່າດ້ວຍການປົກປ້ອງ ຜົນກະທົບຈາກການນຳເຂົ້າ ສິນ ຄ້າ, ກົດໝາຍວ່າດ້ວຍການ ຖ່າຍທອດເຕັກໂນໂລຊີ, ກົດ ໝາຍວ່າດ້ວຍອຸຕຸນິຍົມ ແລະ ອຸທົກກະສາດ, ກົດໝາຍວ່າ ດ້ວຍລະບົບການຊຳລະ, ກົດ ໝາຍວ່າດ້ວຍການຈັດຊື້-ຈັດ ຈ້າງ ດ້ວຍທຶນຂອງລັດ, ກົດ ໝາຍວ່າດ້ວຍຜູ້ພິພາກສາ, ກົດ ໝາຍວ່າດ້ວຍການກັນ ແລະ ຄວບຄຸມພະຍາດຕິດຕໍ່ ແລະ ກົດໝາຍວ່າດ້ວຍວຽກງານກາ ແດງ ແລະ ກົດໝາຍປັບປຸງ 7 ສະບັບຄື: ກົດໝາຍວ່າດ້ວຍ ແຮ່ທາດ, ກົດໝາຍວ່າດ້ວຍ ຊັບສິນທາງປັນຍາ, ກົດໝາຍ ວ່າດ້ວຍຜັງເມືອງ, ກົດໝາຍ ວ່າດ້ວຍການກວດກາລັດ, ກົດ ໝາຍວ່າດ້ວຍການດຳເນີນ ຄະດີອາຍາ, ກົດໝາຍວ່າດ້ວຍ ສັນຊາດ ແລະ ກົດໝາຍ ວ່າດ້ວຍ ອົງການກຳມະບານລາວ ແລະ ກົດໝາຍທາບທາມ 1 ສະບັບ ຄື: ຮ່າງກົດໝາຍວ່າດ້ວຍການ ຄຸ້ມຄອງໜີ້ສາທາລະນະ.